ai4bharat/Pralekha huggingface dataset:
সড়কপরিবহণওমহাসড়কমন্ত্রক
কেন্দ্রীয় মোটর ভেহিকেলস আইন ১৯৮৯-এ ধারা ৫০এর সংশোধনী সংক্রান্ত বিজ্ঞপ্তি
নয়াদিল্লি, ২৩ আগস্ট, ২০২২
১১.২.২০০২ তারিখে জিএসআর ১০৪ সড়ক পরিবহন ও মহাসড়ক মন্ত্রনালয় কেন্দ্রীয় মোটর ভেহিকেলস আইন বা সিএমভিআর-এ ১৯৮৯এর ৫০ ধারা সংশোধন করেছে তা হল “ গাড়ির প্লেটটি গাড়ির পিছনে অপসারনযোগ্য/অ-পুনর্ব্যবহারযোগ্য স্ন্যাপ লক ফিটিং সিস্টেমের সাথে বেঁধে রাখতে হবে। উপরের সমস্ত নির্দিষ্টকরণ সহ লাইসেন্স প্লেট এবং একটি নতুন গাড়ির জন্য নির্দিষ্ট নিবন্ধনকারী কর্তৃপক্ষ দ্বারা জারি করা হবে। এটি যানবাহন প্রস্তুতকারী এবং তাদের ডিলার ও পুরনো নিবন্ধিত যানবাহনের জন্য নিবন্ধনকারী কর্তৃপক্ষ এবং তাদের ডিলার বা অনুমোদিত লাইসেন্স প্লেট প্রস্তুতকারক বা তাদের ডিলারদের দ্বারা জারি করা হবে। সেন্ট্রাল রোড রিসার্চ ইন্সটিটিউট নয়াদিল্লি বা ধারা ১২৬এর অধীন অনুমোদিত যে কোন সংস্থা এই বিধান অনুসারে সুরক্ষা নিবন্ধন অনুমোদন করবে।”
যাইহোক, ধারা ৫০ তে রাজ্য সরকার সম্পর্কে কোনো নির্দিষ্ট উল্লেখ ছিল না। সুতরাং একটা ভুল ব্যাখ্যা করা হচ্ছে যে বর্তমান নিবন্ধিত যানবাহনের জন্য লাইসেন্স প্লেটগুলিকেও অনুমোদিত লাইসেন্স প্লেট প্রস্তুতকারক বা তাদের ডিলার দ্বারা জারি করা যেতে পারে।
এটা স্পষ্ট করার জন্য জিএসআর ২০২২এর ১৮ আগস্ট ৬৪০ সিএমভিআর, ১৯৮৯এর ধারা ৫০  সংশোধন করেছে এবং “অনুমোদিত লাইসেন্স প্লেট প্রস্তুতকারক এবং তাদের ডিলার” এই শব্দগুলিকে “লাইসেন্স প্লেট প্রস্তুতকারক বা তাদের ডিলার রাজ্য দ্বারা/কেন্দ্রশাসিত সরকারি প্রশাসন দ্বারা অনুমোদিত” শব্দের মাধ্যমে প্রতিস্থাপিত করা হয়েছে।
(PG/AB/NS
প্রতিরক্ষামন্ত্রক
“ধনুষ” কামান সেনাবাহিনীর হাতে তুলে দেওয়া হল
কলকাতা, ৮ এপ্রিল, ২০১৯
জবলপুরের গান ক্যারেজ ফ্যাক্টরিতে আয়োজিত আজ  এক অনুষ্ঠানে ভারতীয় সেনাবাহিনীর হাতে প্রথম ছ’টি “ধনুষ” কামান তুলে দেওয়া হয়েছে। অনুষ্ঠানে, অর্ডন্যান্স ফ্যাক্টরিগুলির মহানির্দেশক এবং অর্ডন্যানশ ফ্যাক্টরি বোর্ডের চেয়ারম্যান শ্রী সৌরভ কুমার আনুষ্ঠানিকভাবে কামানগুলি সেনাবাহিনীর হাতে তুলে দেন।
অত্যাধুনিক ১৫৫ মিলিমিটার X ৪৫ ক্যালিবার বিশিষ্ট এই কামানগুলি ভারতীয় সেনাবাহিনীর সহযোগিতায় অর্ডন্যান্স ফ্যাক্টরি বোর্ড উৎপাদন করেছে। গত ফেব্রুয়ারি মাসে অর্ডন্যান্স ফ্যাক্টরি বিপুল সংখ্যায় “ধনুষ” কামান তৈরির ছাড়পত্র পায় এবং প্রাথমিকভাবে ১১৪টি কামান তৈরির বরাত দেওয়া হয়েছে। এছাড়াও, সম্পূর্ণ দেশীয় প্রযুক্তিতে নির্মিত এই কামানগুলি তৈরিতে রাষ্ট্রায়ত্ত প্রতিরক্ষা গবেষণা ও উন্নয়ন সংস্থা , সেইল এবং বিইএল সংস্থা গুরুত্বপূর্ণ অবদান রেখেছে। একাধিক বেসরকারি সংস্থাও এই কামান নির্মাণের কাজে যুক্ত ছিল।
অত্যাধুনিক এই কামানগুলিতে দিক নির্দেশক ব্যবস্থা, ব্যালিস্টিক কম্পিউটার ব্যবস্থা, দিনের আলোর পাশাপাশি অন্ধকারেও ২৭ থেকে ৩৮ কিলোমিটার দূরত্বে গোলা ছোড়ার ব্যবস্থা, নির্দিষ্ট লক্ষ্যবস্তুতে আঘাত হানার ব্যবস্থা, গতি পরিমাপক ব্যবস্থা এবং জিপিএস-ভিত্তিক যোগাযোগ স্থাপন ব্যবস্থার উপকরণ রয়েছে। এই বৈশিষ্ট্যগুলিই “ধনুষ” কামানকে সেনাবাহিনীর অস্ত্রশস্ত্র সংক্রান্ত “শক্তি” প্রকল্পের গুরুত্বপূর্ণ উপাদান করে তুলেছে।
সহজে নিয়ন্ত্রণযোগ্য ১৩ টনের কম ওজন বিশিষ্ট এই কামানগুলি যে কোন ধরণের ভৌগলিক এলাকা থেকে কাজে লাগানো সম্ভব।
অদূর ভবিষ্যতে অত্যাধুনিক এই “ধনুষ” কামান ভারতীয় সেনাবাহিনীর শক্তি কয়েকগুণ বাড়িয়ে তুলবে।
CG/BD/DM
(Visitor Counter : 138
সংস্কৃতিমন্ত্রক
আজাদি কা অমৃত মহোৎসব’-এর অঙ্গ হিসেবে ‘ডান্ডি অভিযান’-এর ২৫ দিন ব্যাপী বর্ণাঢ্য অনুষ্ঠানের সমাপ্তি
নতুন দিল্লি, ৬ এপ্রিল, ২০২১
গুজরাটের ডান্ডিতে জাতীয় লবণ সত্যাগ্রহ স্মারকস্থলের কাছে আজাদি কা অমৃত মহোৎসব-এর অঙ্গ হিসেবে ডান্ডি পদযাত্রার ২৫ দিন ব্যাপী বর্ণাঢ্য অনুষ্ঠানের সমাপ্তি পর্বে আজ উপরাষ্ট্রপতি শ্রী এম ভেঙ্কাইয়া নাইডু উপস্থিত ছিলেন। গুজরাট সরকার এবং কেন্দ্রীয় সংস্কৃতি মন্ত্রকের উদ্যোগে এই অনুষ্ঠানের আয়োজন করা হয়। অনুষ্ঠানে কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল, গুজরাটের মুখ্যমন্ত্রী, রাজ্যপাল সহ বিশিষ্টজন উপস্থিত ছিলেন।
অনুষ্ঠানের ভাষণে উপরাষ্ট্রপতি বলেন, গান্ধীজীর ঐতিহাসিক ডান্ডি লবণ অভিযান দেশের স্বাধীনতা সংগ্রামে এক সন্ধিক্ষণ মুহূর্ত ছিল। শ্রী নাইডু জানান, এই অভিযান ইতিহাসের ধারা পরিবর্তন করেছে। তিনি বলেন, ‘যখন আমরা সমস্যার মুখোমুখি হয়েছি, তখন আজ ডান্ডি অভিযানকে প্রতীকি হিসেবে স্মরণ করছি। কারণ এই অভিযান সমগ্র জাতিকে ঐক্যবদ্ধ থাকার শিক্ষা দিয়েছে।’
উপরাষ্ট্রপতি বলেন, মহাত্মা গান্ধীর কাছ থেকে সকলের অনুপ্রেরণা নেওয়া প্রয়োজন। গান্ধীজী তাঁর প্রতিপক্ষের বিরুদ্ধেও সর্বদা বিনয়ী ও সম্মানজনক ভাষা ব্যবহার করতেন। তিনি বলেন, ‘গান্ধীজীর অহিংসা নীতি কেবল শারীরিক অহিংসার মধ্যে সীমাবদ্ধ ছিল না, বরং অহিংসাকে শব্দ-বাক্য এবং চিন্তাধারার মধ্যে অন্তর্ভুক্ত করেছিলেন।’
আজাদি কা অমৃত মহোৎসব - ভারতের স্বাধীনতার ৭৫ বছর পূর্তি উপলক্ষে ৭৫ সপ্তাহ ব্যাপী উৎসব উদযাপনের জন্য গত ১২ মার্চ প্রধানমন্ত্রী শ্রী নরেন্দ্র মোদী এই উৎসবের সূচনা করেছিলেন। এই উৎসব উদযাপনের মাধ্যমে বিগত ৭৫ বছরে ভারতের দ্রুত অগ্রগতির বিভিন্ন দিক তুলে ধরা হয়েছে। উপরাষ্ট্রপতি বলেন, এটি হল এমন এক উৎসব, যা দেশের সুপ্ত শক্তিগুলিকে পুনরায় উদ্ভাবনে সকলকে উৎসাহ যোগায় এবং সচেতন হয়ে উঠতে উৎসাহ প্রদান করে।
অনুষ্ঠানে শ্রী প্রহ্লাদ সিং প্যাটেল বলেন, ৯১ বছর আগে মহাত্মা গান্ধী দেশের আত্মনির্ভরতা ও আত্মশ্রদ্ধা জাগরণের জন্য যে যাত্রা শুরু করেছিলেন এখন ৯১ বছর পরে ১২ মার্চ থেকে শুরু হওয়া প্রতীকি ডান্ডি যাত্রা স্বনির্ভরতা ও আত্মসম্মানের পথ দেখিয়েছে। তবে এই যাত্রা এখানেই শেষ নয়। এটি ‘আজাদি কা অমৃত মহোৎসবের শুরু বলে বর্ণনা করেন তিনি।
মন্ত্রী আরও বলেন, এই ঐতিহাসিক যাত্রা পুনরায় করার উদ্দেশ্যই হল নতুন প্রজন্মের কাছে স্বাধীনতা অর্জনের গুরুত্ব সম্পর্কে বার্তা পৌঁছে দেওয়া। শ্রী প্যাটেল বলেন, বিশ্বের দরবারে ভারত নিজস্ব শক্তির পরিচয় দিয়েছে। উদাহরণ স্বরূপ তিনি করোনার বিরুদ্ধে লড়াইয়ে টিকাকরণ অভিযানের কথা তুলে ধরেন।
এদিনের অনুষ্ঠানের শুরুতে উপরাষ্ট্রপতি প্রার্থনা মন্দিরে মহাত্মা গান্ধীর প্রতি শ্রদ্ধাজ্ঞাপন করেন এবং ঐতিহ্যবাহী ডান্ডি অভিযানে অংশগ্রহণকারীদের সঙ্গে মত বিনিময় করেন। তিনি ঐতিহাসিক সাইফি ভিলা পরিদর্শন করেন। ১৯৩০ সালের ৪ঠা এপ্রিল একরাত্রি এই ভিলায় কাটিয়েছিলেন গান্ধীজী। এরপর, শ্রী নাইডু জাতীয় লবণ সত্যাগ্রহ স্মারক পরিদর্শন করেন। লবণ সত্যাগ্রহের কর্মী ও অংশগ্রহণকারীদের সম্মানে এই স্মৃতিসৌধ নির্মাণ করা হয়েছে। দেশের তরুণ প্রজন্মকে উদ্বুদ্ধ করে তুলতে সকল স্বাধীনতা সংগ্রামীদের জন্য এ ধরনের স্মৃতিসৌধ গড়ে তোলার প্রয়োজনীয়তার ওপর জোর দেন তিনি। উপ-রাষ্ট্রপতি দেশের যুবদের এই ডান্ডি স্মৃতিসৌধ পরিদর্শন করা এবং জাতির জনকের জীবন দর্শন থেকে অনুপ্রাণিত হওয়ার আহ্বান জানান। অনুষ্ঠানে উপ-রাষ্ট্রপতি গুজরাট রাজ্য হস্তশিল্প উন্নয়ন পর্ষদের জিআই ট্যাগ পণ্য সম্পর্কিত বিশেষ খাম প্রকাশ করেন। সিকিম, ছত্তিশগড় এবং গুজরাটের লোকশিল্পীদের সাংস্কৃতিক অনুষ্ঠানও প্রত্যক্ষ করেন তিনি।
CG/SS/AS/
(Visitor Counter : 353
তথ্যওসম্প্রচারমন্ত্রক
পিআইবি কলকাতার পক্ষ থেকে ২১-২৮ সেপ্টেম্বর পর্যন্ত হিন্দি সপ্তাহ উদযাপন
কলকাতা, ২৮ সেপ্টেম্বর, ২০২১
প্রেস ইনফরমেশন ব্যুরো -র কলকাতা কার্যালয়ের পক্ষ থেকে হিন্দি দিবস উদযাপন উপলক্ষে ২১-২৮ সেপ্টেম্বর পর্যন্ত হিন্দি দিবস উদযাপন করা হয়। হিন্দি সপ্তাহ উদযাপনের অঙ্গ হিসেবে আজ কার্যালয়ে একটি হিন্দি কবিতা প্রতিযোগিতার আয়োজন করা হয়। এই অনুষ্ঠানে পিআইবি কলকাতার অতিরিক্ত মহানির্দেশক শ্রীমতী জেন নামচু বলেন, একটি ভাষা সেই দেশের সংস্কৃতি ও জাতীয় স্বতন্ত্রতার প্রতীক। তিনি সরকারি কাজকর্মে হিন্দি ভাষার ব্যবহার আরও বাড়ানোর আহ্বান জানান।
কলকাতায় রাজভাষা বিভাগের ডঃ সরোজ বালা ভিডিও কনফারেন্সের মাধ্যমে এই অনুষ্ঠানে যোগ দেন। ডঃ সরোজ বালা সহ প্রবীণ সাংবাদিক শ্রী রাজ মিঠুলিয়া ও বিশিষ্ট সাহিত্যিক শ্রী শ্যামল ভট্টাচার্য মাতৃভাষা হিসেবে হিন্দির গুরুত্বের কথা উল্লেখ করে দৈনন্দিন জীবনে এই ভাষা প্রয়োগের নানা দিক তুলে ধরেন। তাঁরা বলেন, হিন্দি আমাদের মাতৃভাষা। তাই, কাজে হিন্দি ব্যবহারের ক্ষেত্রে যে দ্বিধা রয়েছে তা দূর করতে হবে এবং এজন্য হিন্দি ভাষায় বিভিন্ন প্রতিযোগিতা আরও বেশি করে আয়োজন করা প্রয়োজন। উল্লেখ করা যেতে পারে, সেপ্টেম্বর মাসে দু’সপ্তাহ জুড়ে নিয়মিতভাবে সরকারি কাজকর্মে হিন্দির প্রয়োগ বাড়ানোর জন্য হিন্দি সপ্তাহ উদযাপন করা হয়।
আজকের হিন্দি কবিতা প্রতিযোগিতায় কার্যালয়ের আধিকারিক ও কর্মীরা উৎসাহের সঙ্গে অংশ নেন। প্রতিযোগিতায় অংশ নেওয়া সকলকেই সংবর্ধনা দেওয়া এবং বিজয়ীদের পুরস্কার দিয়ে উৎসাহিত করা হয়।
CG/BD/DM/
(Visitor Counter : 14
আইন আৰু ন্যায় মন্ত্ৰালয়
গোলাঘাট জিলাত কেন্দ্ৰীয় চৰকাৰৰ দ্বাৰা ৰূপায়িত আঁচনিৰ সন্দৰ্ভত পৰ্যালোচনা কেন্দ্ৰীয় মন্ত্ৰী কিৰেন ৰিজিজুৰ
আজি ইংৰাজী ২২ ছেপ্টেম্বৰ,২০২২ তাৰিখে কেন্দ্ৰীয় আইন আৰু ন্যায় মন্ত্ৰী শ্ৰীযুত কিৰেন ৰিজিজু ডাঙৰীয়াই বোকাখাত মহকুমাধিপতি কাৰ্যালয়ৰ সভাগৃহত এখন পৰ্যালোচনা সভাত অংশ গ্ৰহণ কৰে। সভাত গোলাঘাট জিলাৰ বিভিন্ন বিভাগৰ অধীনত চলি থকা কেন্দ্ৰীয় চৰকাৰৰ দ্বাৰা ৰূপায়িত আঁচনিৰ বৰ্তমান স্থিতি আৰু অগ্ৰগতি সন্দৰ্ভত বুজ লয় মন্ত্ৰীগৰাকীয়ে।
সভাত গোলাঘাট জিলাৰ উপায়ুক্ত ডাঃ পি উদয় প্ৰবীণ ডাঙৰীয়াই গোলাঘাট জিলাত কেন্দ্ৰীয় চৰকাৰৰ দ্বাৰা ৰূপায়িত জল জীৱন মিছন, প্ৰধানমন্ত্ৰী কিষাণ যোজনা, প্ৰধানমন্ত্ৰী ফচল বীমা যোজনা, প্ৰধানমন্ত্ৰী আৱাস যোজনা, প্ৰধানমন্ত্ৰী কৃষি সিচাঁই যোজনা, প্ৰধানমন্ত্ৰীৰ সুৰক্ষিত মাতৃত্ব অভিযান, আয়ুষ্মান ভাৰত, অটল অমৃত অভিযান, প্ৰধানমন্ত্ৰী উজ্জ্বলা যোজনা,মহাত্মা গান্ধী ৰাষ্ট্ৰীয় গ্ৰাম্য নিয়োগ নিশ্চিত আঁচনি, প্ৰধানমন্ত্ৰী নিয়োগ সৃষ্টি আঁচনি, বিদ্যাঞ্জলি, ইন্দিৰা গান্ধী ৰাষ্ট্ৰীয় বৃদ্ধ পেঞ্চন আঁচনি, ইন্দিৰা গান্ধী ৰাষ্ট্ৰীয় বিধৱা পেঞ্চন আঁচনি, ইন্দিৰা গান্ধী ৰাষ্ট্ৰীয় শাৰীৰিক বাধাগ্ৰস্ত পেঞ্চন আঁচনি আদি বিভিন্ন উন্নয়নমূলক আঁচনিৰ ৰূপায়ণ আৰু বৰ্তমান স্থিতি সম্পৰ্কে পাৱাৰপইন্ট প্ৰেজেন্টেচনৰ জৰিয়তে মন্ত্ৰীগৰাকীক বহল ভাৱে অৱগত কৰে।
সভাত মন্ত্ৰীগৰাকীয়ে আঁচনি সমূহৰ জৰিয়তে তৃণমূল পৰ্যায়ত প্ৰকৃত হিতাধিকাৰী সকল যাতে উপকৃত হয় তাৰ প্ৰতি দৃষ্টি ৰাখিবলৈ বিভাগীয় বিষয়া সকলক নিৰ্দেশ দিয়ে লগতে নিয়মীয়াকৈ হিতাধিকাৰী সকলৰ লগত মত বিনিময় কৰি আঁচনি সমূহৰ সঠিক ব্যৱহাৰৰ প্ৰতি সজাগ কৰিবলৈ কয়। গোলাঘাট জিলাত কেন্দ্ৰীয় চৰকাৰৰ দ্বাৰা ৰূপায়িত আঁচনি সমূহৰ ৰূপায়ণ আৰু অগ্ৰগতিৰ স্থিতি সন্দৰ্ভত মন্ত্ৰীগৰাকীয়ে সন্তুষ্টি প্ৰকাশ কৰে।
আজিৰ পৰ্যালোচনা সভাত ৰাজ্যসভাৰ সাংসদ কামাখ্যা প্ৰসাদ তাছা, সৰুপথাৰ সমষ্টিৰ বিধায়ক বিশ্বজিৎ ফুকন, বোকাখাতৰ মহকুমাধিপতি ডাঃ নেহা যাদৱ প্ৰমুখ্য কৰি জিলা আৰু মহকুমা প্ৰশাসনৰ অন্যান্য বিষয়া সকল উপস্থিত থাকে।
পৰ্যালোচনা সভাৰ পূৰ্বে কেন্দ্ৰীয় মন্ত্ৰীগৰাকীয়ে বোকাখাত মহকুমাধিপতিৰ কাৰ্যালয় প্ৰাংগণত থকা জাতিৰ পিতা মহাত্মা গান্ধীৰ প্ৰতিমূৰ্তিৰ উপৰিও স্মৃতি উদ্যানত প্ৰতিষ্ঠিত ক্ৰমে শ্বহীদ কমলা মিৰি, শ্বহীদ বিজু বাউৰী, শিল্পী আইদেউ সন্দিকৈ, বীৰাংগনা সতী সাধনী আৰু সতী ৰাধিকাৰ প্ৰতিমূৰ্তিত শ্ৰদ্ধাঞ্জলি আৰু মাল্যাৰ্পণ কৰে।
উল্লেখযোগ্য যে পুৱা কেন্দ্ৰীয় আইন আৰু ন্যায় মন্ত্ৰীগৰাকীয়ে বোকাখাতৰ কেন্দ্ৰীয় বিহুতলিত আয়োজিত এক অনুষ্ঠানত উপস্থিত থাকি গোলাঘাট জিলাত কেন্দ্ৰীয় চৰকাৰৰ দ্বাৰা ৰূপায়িত কেইবাখনো অভিলাষী আঁচনিৰ হিতাধিকাৰীসকলৰ সৈতে মত বিনিময় কৰে আৰু আঁচনিসমূহৰ সন্দৰ্ভত তেওঁলোকৰ প্ৰতিক্ৰিয়া লয়৷
তথ্যওসম্প্রচারমন্ত্রক
আগামী ১৪ অগাস্ট দূরদর্শনে শুরু হচ্ছে মেগা-ধারাবাহিক ‘স্বরাজ: ভারতে স্বতন্ত্র সংগ্রামের সমগ্র গাথা’
কলকাতা, ১২ অগাস্ট, ২০২২
আগামী ১৪ অগাস্ট দূরদর্শনে শুরু হচ্ছে ৭৫ পর্বের হিন্দি মেগা-ধারাবাহিক ‘স্বরাজ: ভারতের স্বতন্ত্র সংগ্রামের সমগ্র গাথা’। ডিডি ন্যাশনাল চ্যানেলে রাত ৯টা থেকে ১০টা পর্যন্ত এই ধারাবাহিকটি দেখানো হবে বলে আজ এক সাংবাদিক সম্মেলনে জানালেন দূরদর্শনের  অতিরিক্ত মহানির্দেশক  শ্রী সুধাংশু রঞ্জন। তিনি বলেন, এই মেগা-ধারাবাহিকে ১৪৯৮ খ্রীস্টাব্দে পর্তুগীজ পরিব্রাজক ভাস্কো দা গামা-র ভারতে আগমন থেকে শুরু করে ১৯৪৭ সালে স্বাধীনতা লাভ পর্যন্ত সময়ের পুরো ইতিহাস তুলে ধরা হয়েছে ৭৫টি পর্বে। আগামী ২০ অগাস্ট ডিডি বাংলায় মেগা-সিরিয়ালটির বাংলায় সম্প্রচার শুরু হবে।
প্রসঙ্গত, গত ৫ অগাস্ট নতুন দিল্লির আকাশবাণী ভবনে কেন্দ্রীয় স্বরাষ্ট্র মন্ত্রী শ্রী অমিত শাহ এই ধারাবাহিকটির শুভ সূচনা করেন। সেই মঞ্চে উপস্থিত ছিলেন কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর এবং কেন্দ্রীয় তথ্য ও সম্প্রচার প্রতিমন্ত্রী ডঃ এল মুরুগন।
মেগা-ধারাবাহিকটি হিন্দি ছাড়াও ইংরাজী এবং আরও ৯টি আঞ্চলিক ভাষায় সম্প্রচারিত হবে আগামী ২০ অগাস্ট থেকে। ধারাবাহিকের প্রত্যেক নতুন পর্ব ডিডি ন্যাশনালে রবিবার রাত ৯টা থেকে ১০টায় সম্প্রচারিত হওয়ার পাশাপাশি, এটির পুনঃপ্রচার করা হবে প্রত্যেক মঙ্গলবার, বৃহষ্পতিবার, শনিবার ও রবিবার। ধারাবাহিকটির শ্রুতি সংস্করণ প্রচারিত হবে আকাশবাণীতে প্রতি শনিবার সকাল ১১টায়।
ইতিহাস সমৃদ্ধ এই ধারাবাহিকটি ডক্যুড্রামা বিন্যাসে পরিবেশিত হবে, যেখানে সূত্রধরের ভূমিকায় থাকবেন জনপ্রিয় অভিনেতা শ্রী মনোজ যোশী।
এই ধারাবাহিকে অশ্রুতনামা বেশ কয়েকজন স্বাধীনতা সংগ্রামীর জীবনালেখ্য নাট্যাকারে পরিবেশিত হবে। দেশের যুবসম্প্রদায়ের মধ্যে দেশাত্মবোধের জোয়ার ছড়িয়ে দেওয়ার উদ্দেশ্যে এই ধারাবাহিকটি উল্লেখযোগ্য ভূমিকা নেবে বলে আশা প্রকাশ করেন শ্রী রঞ্জন।
স্বরাজ ধারাবাহিকটির সঙ্গেই দূরদর্শন আরও তিনটি নতুন ধারাবাহিক পরিবেশন করতে চলেছে। সেগুলি হ’ল – ‘জয় ভারতী’, ‘কর্পোরেট সরপঞ্চ’ এবং ‘ইয়ে দিল মাঙ্গে মোর’। দেশাত্মোবোধ, নারী ক্ষমতায়ন প্রভৃতি বিষয় নির্ভর এই ধারাবাহিকগুলি সম্প্রচারিত হবে ডিডি ন্যাশনাল – এ সোম থেকে শুক্র – আগামী ১৫ অগাস্ট থেকে। অপর একটি মনোগ্রাহী ধারাবাহিকও শুরু হতে চলেছে – ‘সুর – ও কা একলব্য’ – সঙ্গীত বিষয়ক রিয়্যালিটি শো, যেটি নিবেদিত হবে বিখ্যাত গায়ক বাপ্পি লাহিড়ীর স্মৃতিতে। এই ধারাবাহিকটি প্রতি শনি ও রবিবার প্রাইম টাইমে সন্ধ্যা ৮টা থেকে ৯টা পর্যন্ত প্রদর্শিত হবে। শুরু হবে আগামী ১৪ অগাস্ট থেকে।
এছাড়াও রয়েছে স্টার্টআপ-কেন্দ্রিক অনুষ্ঠান – ‘স্টার্টআপ চ্যাম্পিয়ানস্ ২.০’। অনুষ্ঠানটি ডিডি ন্যাশনাল ও ডিডি নিউজ-এ সম্প্রচারিত হবে। ৪৬টি জাতীয় পুরস্কারপ্রাপ্ত স্টার্টআপ সংস্থার প্রচেষ্টা এবং সাফল্য এই অনুষ্ঠানে তুলে ধরা হবে। ডিডি নিউজে প্রতি শনিবার রাত ৯টায় এবং ডিডি ন্যাশনালে প্রতি রবিবার দুপুর ১২টায় দেখানো হবে। ডিডি ইন্ডিয়া-এ প্রতি শনিবার রাত ১০টায় অনুষ্ঠানটির ইংরাজী ভাষ্য সম্প্রচারিত হবে। এর পাশাপাশি, দূরদর্শনের সমস্ত আঞ্চলিক চ্যানেলের উন্নতিসাধনে সময়োপযোগী এবং আলোচনা-নির্ভর নিউজ শো-এর কথাও ভাবা হচ্ছে।
PG/SSS/SB
(Visitor Counter : 39
প্রধানমন্ত্রীরদপ্তর
প্রধানমন্ত্রী নতুন সংসদ ভবনের নির্মাণ কাজ পরিদর্শন ও তা পর্যালোচনা করেছেন
নির্মাণ কাজে যুক্ত সব কর্মীদের কোভিড টিকাকরণ এবং প্রতি মাসে স্বাস্থ্য পরীক্ষা করাতে হবে : প্রধানমন্ত্রী
নতুন সংসদ ভবনের নির্মাণ কাজে যুক্ত কর্মীদের অবদানের স্বীকৃতি হিসেবে একটি ডিজিটাল আর্কাইভ গড়ে তোলা হবে : প্রধানমন্ত্রী
নয়াদিল্লী, ২৭ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ২৬ সেপ্টেম্বর সন্ধ্যায় নতুন সংসদ ভবনের নির্মাণ কাজ দেখতে যান। তিনি সেখানের কাজের অগ্রগতির পর্যালোচনা করেন।
প্রধানমন্ত্রী বলেন নির্দিষ্ট সময়ের মধ্যে কাজ শেষ করতে হবে। তিনি কর্মরত শ্রমিকদের সঙ্গে কথা বলেন এবং তাদের বিষয়ে খোঁজ খবর নেন। শ্রমিকদের উদ্দেশে শ্রী মোদী বলেন তাঁরা এখানে একটি পবিত্র ও ঐতিহাসিক নির্মাণ কাজ করছেন।
যাঁরা নতুন সংসদ ভবনের নির্মাণ কাজের সঙ্গে যুক্ত তাঁদের সকলের কোভিড টিকাকরণ নিশ্চিত করার বিষয়ে প্রধানমন্ত্রী প্রয়োজনীয় ব্যবস্থা নেওয়ার নির্দেশ দিয়েছেন। তিনি প্রতি মাসে শ্রমিকদের স্বাস্থ্য পরীক্ষা করার জন্যও আধিকারিকদের নির্দেশ দেন। শ্রী মোদী বলেন এখানের নির্মাণ কাজ শেষ হলে যেসব শ্রমিক এই নির্মাণ কাজের সঙ্গে যুক্ত তাঁদের বিষয়ে একটি ডিজিটাল আর্কাইভ গড়ে তোলা হবে। এই আর্কাইভে কর্মরত শ্রমিকরা কি কাজ করেছেন তা বোঝানোর জন্য তাঁদের ছবি থাকবে, তাঁদের নাম, বাসস্থানের বিষয়ে বিস্তারিত তথ্যও রাখা হবে। এছাড়াও প্রত্যেক শ্রমিককে তাঁদের ভূমিকার বিষয়ে একটি শংসাপত্র দেওয়া হবে।
প্রধানমন্ত্রীর হঠাৎ এই সফরের সময় সংশ্লিষ্ট জায়গায় ন্যূনতম নিরাপত্তা ব্যবস্থা ছিল। তিনি সেখানে এক ঘণ্টার কিছু বেশি সময়ে কাটিয়েছেন।
CG/CB/NS
(
প্রধানমন্ত্রীরদপ্তর
এশিয়ান গেমস-এ পুরুষদের শ্যুটিং বিভাগে ব্রোঞ্জ পদক জয়ী ভারতীয় অ্যাথলিটদের প্রশংসা করলেন প্রধানমন্ত্রী
নয়াদিল্লি, ২৭ সেপ্টেম্বর, ২০২৩
এশিয়ান গেমস-এ পুরুষদের শ্যুটিং বিভাগে ব্রোঞ্জ পদক জয়ী গুর্জট সিং খাঙ্গুরা, অনন্তজিৎ সিং নারুকা এবং অঙ্গদ বীর সিং বাজওয়ার সাফল্যে তাঁদের বিশেষ প্রশংসা করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে এক বার্তায় প্রধানমন্ত্রী বলেছেন :
“এশিয়ান গেমস-এ পুরুষদের শ্যুটিং টিমের গুর্জট সিং খাঙ্গুরা, অনন্তজিৎ সিং নারুকা এবং অঙ্গদ বীর সিং বাজওয়ার ব্রোঞ্জ পদক জয়ের ঘটনায় আমি তাঁদের অভিনন্দন জানাই। তাঁদের এই সাফল্য দেশের অ্যাথলিটদের মধ্যে উৎকর্ষের শক্তি ও মানসিকতাকে বিশেষভাবে উজ্জীবিত করবে।”
(PG/SKD/DM
স্বরাষ্ট্র মন্ত্রক
জম্মু ও কাশ্মীরে নির্ধারিত সময়ের পূর্বে সমস্ত বিদ্যালয় ও অঙ্গনওয়াড়ি কেন্দ্রে পানীয় জল সরবরাহ নিশ্চিত করায় স্বরাষ্ট্রমন্ত্রী শ্রী অমিত শাহ প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন
নতুন দিল্লি, ১৯ আগষ্ট, ২০২১
জম্মু ও কাশ্মীরে নির্ধারিত সময়ের পূর্বে সমস্ত বিদ্যালয় ও অঙ্গনওয়াড়ি কেন্দ্রে পানীয় জল সরবরাহ নিশ্চিত করায় স্বরাষ্ট্রমন্ত্রী শ্রী অমিত শাহ প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন। একাধিক টুইট করে শ্রী অমিত শাহ জানিয়েছেন যে, "শ্রী নরেন্দ্র মোদীর নেতৃত্বে জম্মু-কাশ্মীর শান্তি ও সমৃদ্ধির সমার্থক হয়ে উঠেছে। নির্ধারিত সময়ের আগেই জম্মু-কাশ্মীরের সমস্ত বিদ্যালয় এবং অঙ্গনওয়াড়ি কেন্দ্র গুলিতে বিশুদ্ধ পানীয় জলের সরবরাহ নিশ্চিত করার জন্য আমি প্রধানমন্ত্রী শ্রী নরেন্দ্র মোদী এবং জলশক্তি মন্ত্রী শ্রী গজেন্দ্র সিং শেখাওয়াতের প্রতি কৃতজ্ঞতা প্রকাশ করছি।"
কেন্দ্রীয় স্বরাষ্ট্রমন্ত্রী বলেছেন, " পূর্ববর্তী সরকারগুলি কয়েক দশক ধরে জম্মু ও কাশ্মীরের নাগরিকদের উন্নয়ন থেকে বঞ্চিত করে রেখেছিল, তারা কেবল নিজেদের পরিবারের প্রতি যত্নশীল ছিল। শ্রী মোদী উন্নয়নের একটি নতুন যুগের সূচনা করেছেন যা দরিদ্র নাগরিকদের মূল ধারার সাথে সংযুক্ত করে, ফলে জম্মু-কাশ্মীর সব ক্ষেত্রে এগিয়ে যাচ্ছে।"
CG/ SB
(Visitor Counter : 118
স্বাস্থ্যওপরিবারকল্যাণমন্ত্রক
মহারাষ্ট্র, কেরালা, পাঞ্জাব, তামিলনাড়ু এবং গুজরাটে দৈনিক নতুন সংক্রমণের হার বৃদ্ধি পাচ্ছে
যেসব রাজ্য সংক্রমণের হার বাড়ছে সেখানে সতর্কতা অবলম্বনের পরামর্শ
কোভিড-১৯ প্রতিরোধের জন্য প্রায় দেড় লক্ষ টিকার ডোজ দেওয়া হয়েছে
গত ২৪ ঘন্টায় ১৯টি রাজ্য/ কেন্দ্রশাসিত অঞ্চল থেকে কোভিডের কারণে মৃত্যুর কোনও খবর নেই
নয়াদিল্লী, ২ মার্চ, ২০২১
ভারতে আজকের হিসেবে মোট কোভিড সংক্রমিতের সংখ্যা ১,৬৮,৩৫৮ জন। গত ২৪ ঘন্টায় নতুন করে ১২,২৮৬ জন সংক্রমিত হয়েছেন। এই মুহূর্তে দেশে মোট সংক্রমিতের ১.৫১ শতাংশ চিকিৎসাধীন। ৫টি রাজ্যে নতুন সংক্রমিতদের মধ্যে ৮০.৩৩ শতাংশ বাস করেন।
নতুন করে মহারাষ্ট্রে ৬৩৯৭ জন, কেরালায় ১৯৩৮ জন ও পাঞ্জাবে ৬৩৩ জন সংক্রমিত হয়েছেন। দেশে সংক্রমিত চিকিৎসাধীনের মধ্যে ৬৭.৮৪ শতাংশ মহারাষ্ট্র ও কেরালায় বাস করেন।
কেন্দ্র যেসব রাজ্যে নতুন সংক্রমণের হার বৃদ্ধি পাচ্ছে সেখানে কড়া সতর্কতা জারি করতে পরামর্শ দিয়েছে। কোভিড সংক্রমণ এড়াতে ওইসব রাজ্যে কঠোর নজরদারি চালাতে হবে। এছাড়াও নমুনা পরীক্ষা বাড়ানো, সংক্রমিতদের সংস্পর্শে কারা এসেছেন তাদের চিহ্নিত করা, সংক্রমিতদের দ্রুত কোয়ারেনটাইনে পাঠানো এবং সংক্রমিতদের যথাযথ চিকিৎসার ব্যবস্থা করতে হবে। ৮টি রাজ্যে নতুন করে সংক্রমিতের ঘটনা বৃদ্ধি পাচ্ছে।
দেশে সংক্রমিত চিকিৎসাধীনের মধ্যে ৫টি রাজ্যে ৮৪.১৬ শতাংশ সংক্রমিত বাস করেন। মহারাষ্ট্রে ৪৬.৮২ শতাংশ ও কেরালায় ২৮.৬১ শতাংশ সংক্রমিত চিকিৎসাধীন রয়েছেন।
দেশে নতুন করে সংক্রমিতের হার ২ শতাংশ। এর মধ্যে ৬টি রাজ্য ও কেন্দ্রশাসিত অঞ্চলে নতুন করে সংক্রমণের পরিমাণ বেশি- মহারাষ্ট্রে ১০.০২ শতাংশ।
আজ সকাল ৭টা পর্যন্ত ১,৪৮,৫৪,১৩৬টি টিকার ডোজ দেওয়া হয়েছে। এর মধ্যে প্রথম টিকার ডোজ পেয়েছেন ৬৭,০৪,৬১৩ জন স্বাস্থ্যকর্মী। টিকার দ্বিতীয় ডোজ ২৫,৯৭,৭৯৯ জন স্বাস্থ্যকর্মী পেয়েছেন। সামনের সারিতে থাকা করোনা যোদ্ধারাও টিকার প্রথম ডোজ নিচ্ছেন। এ পর্যন্ত এই সংখ্যা ৫৩,৪৪,৪৫৩ জন। ৪৫ বছরের ঊর্দ্ধে যাঁরা বিভিন্ন জটিল অসুখে ভুগছেন এ ধরণের ২৪,২৭৯ জন প্রথম টিকার ডোজটি পেয়েছেন। ৬০ বছরের ঊর্দ্ধে ১,৮২,৯৯২ জন টিকার প্রথম ডোজ পেয়েছেন।
কোভিডের টিকার দ্বিতীয় ডোজ ১৩ ফেব্রুয়ারি থেকে অনেককেই দেওয়া হচ্ছে। যাঁরা দ্বিতীয় ডোজটি পেয়েছেন তাঁরা প্রথম ডোজ পাওয়ার ২৮ দিন পর এই ডোজটি নিচ্ছেন।
এ পর্যন্ত ১,০৭,৯৮,৯২১ জন কোভিড মুক্ত হয়েছেন। গত ২৪ ঘন্টায় নতুন করে ১২,৪৬৪ জন আরোগ্য লাভ করেছেন। বিশ্বে ভারতের আরোগ্য লাভের হার সবথেকে বেশি- ৯৭.০৭ শতাংশ। নতুন করে যাঁরা সুস্থ হয়ে উঠেছেন তাঁদের মধ্যে ৮৬.৫৫ শতাংশ ৬টি রাজ্য বাস করেন। নতুন করে মহারাষ্ট্রে ৫৭৫৪ জন, কেরালায় ৩৪৭৫ জন ও তামিলনাডু়তে ৪৮২ জন সুস্থ হয়ে উঠেছেন।
গত ২৪ ঘন্টায় ৯১ জন কোভিড সংক্রমিতের মৃত্যু হয়েছে। এরমধ্যে ৬টি রাজ্য থেকে মৃত্যুর ঘটনা ঘটেছে ৮৫.৭১ শতাংশ। নতুন করে মহারাষ্ট্রে ৩০ জন, পাঞ্জাবে ১৮ জন ও কেরালায় ১৩ জন মারা গেছেন।
গত ২৪ ঘন্টায় ১৯টি রাজ্য ও কেন্দ্রশাসিত অঞ্চলে নতুন করে মৃত্যুর খবর পাওয়া যায়নি। এই রাজ্য ও কেন্দ্রশাসিত অঞ্চলগুলি হল : পশ্চিমবঙ্গ, গুজরাট, রাজস্থান, অন্ধ্রপ্রদেশ, ওড়িশা, ঝাড়খন্ড, উত্তরাখন্ড, বিহার, সিকিম, ত্রিপুরা, মণিপুর, মিজোরাম, মেঘালয়, নাগাল্যান্ড, অরুণাচলপ্রদেশ লাক্ষ্মাদ্বীপ, লাদাখ, আন্দামান ও নিকোবর দ্বীপপুঞ্জ, দাদরা নগর হাভেলী, দমন ও দিউ।
সামাজিকন্যায়ওক্ষমতায়নমন্ত্রক
প্রবীণ নাগরিকদের যত্নের জন্য নানা উদ্যোগ
নয়াদিল্লি, ২৬ জুলাই, ২০২২
প্রবীণ নাগরিকদের জন্য যে সুসংহত কর্মসূচি সামাজিক ন্যায় ও ক্ষমতায়ন দপ্তর বাস্তবায়িত করছে, তার মাধ্যমে বিভিন্ন রাজ্য ও কেন্দ্রশাসিত অঞ্চলে নানা প্রকল্প হাতে নেওয়া হয়েছে। পশ্চিমবঙ্গে এ ধরনের প্রকল্প ২৯টি, আসামে ৩৯টি ও ত্রিপুরায় ২টি প্রকল্প রয়েছে।
সামাজিক ন্যায় ও ক্ষমতায়ন দপ্তরের রাষ্ট্রীয় বয়োশ্রী যোজনার মাধ্যমে যেসব প্রবীণ নাগরিকের মাসিক আয় ১৫ হাজার টাকার কম, তাঁদের বয়সের কারণে কোনও রকমের শারীরিক সমস্যা দেখা দিলে, সংশ্লিষ্ট ব্যক্তি যাতে বিনামূল্যে তাঁর সহায়ক যন্ত্রপাতি পান, তা নিশ্চিত করতে এই প্রকল্পের সাহায্য নেওয়া হয়। পশ্চিমবঙ্গে এ ধরনের একটি শিবির রয়েছে। এই শিবির থেকে ১০১ জন ৩৬৬টি সহায়ক সরঞ্জাম পেয়েছে। এর জন্য মোট ব্যয় হয়েছে ৯ লক্ষ ২৮ হাজার টাকা। ত্রিপুরায় এ ধরনের ৫টি শিবির রয়েছে। এই শিবিরগুলি থেকে ৬,৪১২ জন ১৮,১৮৫টি সহায়ক সরঞ্জাম পেয়েছেন। এর জন্য মোট ব্যয় হয়েছে ৪ কোটি ১১ লক্ষ ৩৮ হাজার টাকা। আসামে এ ধরনের ৮টি শিবির রয়েছে। এই শিবিরে ৬,১৯৮ জন ২৪,৬৮১টি সহায়ক সরঞ্জাম পেয়েছেন। এর জন্য মোট ব্যয় হয়েছে ৬ কোটি ৪ লক্ষ ৭৬ হাজার টাকা। আন্দামান ও নিকোবর দ্বীপপুঞ্জে এ ধরনের একটি শিবির রয়েছে। এই শিবিরে ৩৪২ জন ৬৭২টি সহায়ক সরঞ্জাম পেয়েছেন। এর জন্য মোট ব্যয় হয়েছে ২১ লক্ষ ১৮ হাজার টাকা।
এই প্রকল্পের মাধ্যমে স্বাস্থ্য ও পরিবার কল্যাণ মন্ত্রকের যে তহবিল অনুমোদিত হয়েছে, সেই তহবিল থেকে জেলা হাসপাতালগুলি থেকে কমপক্ষে ১০টি শয্যার জেরিয়াট্রিক ওয়ার্ড গড়ে তোলা হবে। এছাড়াও, ঐ হাসপাতালগুলিতে প্রবীণ নাগরিকদের জন্য বহির্বিভাগের ব্যবস্থা থাকবে। পশ্চিমবঙ্গে ২৭টি জেলা হাসপাতালে এ ধরনের ওয়ার্ড গড়ে তোলা হয়েছে। প্রত্যেক হাসপাতালে একটি করে মনস্তাত্বিক সহায়তা কেন্দ্র রয়েছে। এছাড়াও, রাজ্যে ১৫২টি কম্যুনিটি হেলথ সেন্টারের অনুমোদন দেওয়া হয়েছে। আসামে ৩৩টি জেলায় হাসপাতালে এ ধরনের ২১টি ওয়ার্ড গড়ে তোলা হয়েছে। রাজ্যে মোট ১৪টি করে মনস্তাত্বিক সহায়তা কেন্দ্র রয়েছে। এছাড়াও, রাজ্যে ১৯৮টি কম্যুনিটি হেলথ সেন্টারের অনুমোদন দেওয়া হয়েছে। ত্রিপুরার ৭টি জেলা হাসপাতালে এ ধরনের ওয়ার্ড গড়ে তোলা হয়েছে। প্রত্যেক হাসপাতালে একটি করে মনস্তাত্বিক সহায়তা কেন্দ্র রয়েছে। এছাড়াও, রাজ্যে ২২টি কম্যুনিটি হেলথ সেন্টারের অনুমোদন দেওয়া হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন, সামাজিক ন্যায় ও ক্ষমতায়ন মন্ত্রী শ্রীমতী প্রতিমা ভৌমিক।
PG/CB/SB
(Visitor Counter : 78
প্রতিরক্ষামন্ত্রক
সেনা দিবসের কুচকাওয়াজে ভারতীয় সেনাবাহিনীর ড্রোন ব্যবহারের নিদর্শন
নয়াদিল্লি, ১৫ জানুয়ারি, ২০২১
ভারতীয় সেনাবাহিনীর পক্ষ থেকে আজ সম্পূর্ণ দেশীয় পদ্ধতিতে তৈরি ৭৫টি ড্রোনের কার্যকারিতার নিদর্শন পেশ করা হয়। নতুন দিল্লির দিল্লি ক্যান্টনমেন্টে আজ সেনাবাহিনীর কুচকাওয়াজে কৃত্রিম বুদ্ধিমত্তার নিদর্শন হিসেবে এই ড্রোনগুলির কার্যকারিতা তুলে ধরা হয়।
ড্রোনগুলির কার্যকারিতা প্রমাণের মাধ্যমে ভারতীয় সেনাবাহিনীর সর্বাধুনিক এবং প্রয়োজনে বিনাসকারী প্রযুক্তির ব্যবহার ও প্রয়োগের ক্ষেত্রে রূপান্তরণের বিষয়টি প্রতিফলিত হচ্ছে। প্রকৃতপক্ষে ভারতীয় সেনাবাহিনী কৃত্রিম বুদ্ধিমত্তাসম্পন্ন বিভিন্ন ধরনের যুদ্ধাস্ত্রের জন্য বিপুল অর্থ বিনিয়োগ করছে। এই ধরনের যুদ্ধাস্ত্র ও সাজসরঞ্জামের মধ্যে রয়েছে অটোনমাস উইপন সিস্টেম বা স্বয়ংক্রিয় যুদ্ধাস্ত্র ব্যবস্থা, কোয়ান্টাম টেকনলজি, রোবোটিক্স, ক্লাউড কম্পিউটিং এবং অ্যালগোরিথম ওয়ারফেয়ার। সেনাবাহিনীর রণকৌশল এবং অভিযান পরিচালনার মধ্যে সুসমন্বয় গড়ে তোলার লক্ষ্যেই আধুনিক প্রযুক্তির ব্যবহার ও আরও বেশি প্রয়োগের সিদ্ধান্ত নেওয়া হয়েছে।
ভারতীয় সেনাবাহিনী একাধিক ক্ষেত্রে প্রযুক্তিগত প্রয়োগের পদক্ষেপ গ্রহণ করেছে। এই লক্ষ্যে সেনাবাহিনীর পক্ষ থেকে স্টার্ট-আপ, ক্ষুদ্র ও মাঝারি সংস্থা, বেসরকারি ক্ষেত্র, শিক্ষা প্রতিষ্ঠান, প্রতিরক্ষা গবেষণা ও উন্নয়ন সংস্থা, এমনকি প্রতিরক্ষা রাষ্ট্রায়ত্ত সংস্থাগুলির সঙ্গেও সহযোগিতা গড়ে তোলা হচ্ছে। সেনাবাহিনী ইতিমধ্যেই কৃত্রিম বুদ্ধিমত্তা সম্পর্কিত একটি প্রকল্পের সূচনা করেছে যেখানে ভারতীয় স্টার্ট-আপগুলিকে অংশগ্রহণে উৎসাহিত করা হচ্ছে। সমরাস্ত্র ও তার উদ্ভাবনের ক্ষেত্রে ভারতীয় সেনাবাহিনীর সক্ষমতাকে তুলে ধরার পাশাপাশি মানবসম্পদের সহায়তায় আধুনিক ডিজিটাল প্রযুক্তির প্রয়োগ ঘটিয়ে সেনাবাহিনীর অগ্রগতির অঙ্গীকার পূরণের চেষ্টা করা হচ্ছে।
কেন্দ্রীয়মন্ত্রিসভা
ক) চিহ্নের নিবন্ধীকরণের জন্য নিস চুক্তি অনুযায়ী পণ্য এবং পরিষেবার আন্তর্জাতিক শ্রেনীবিন্যাস
খ) ভিয়েনা চুক্তি অনুযায়ী বিশেষ ধরণের চিহ্নের জন্য আন্তর্জাতিক শ্রেণীবিন্যাস
গ) লোকার্নো চুক্তি অনুযায়ী শিল্পের নকশা সংক্রান্ত আন্তর্জাতিক শ্রেণীবিন্যাসের লক্ষ্যে ভারতের সংযোজনের জন্য প্রয়োজনীয় পদক্ষেপ গ্রহণের অনুমোদন কেন্দ্রীয় মন্ত্রিসভার
নয়াদিল্লি, ১৩ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে শিল্পের নকশা সংক্রান্ত বিষয়ে আন্তর্জাতিক ক্ষেত্রে ভারতের সংযোজনের জন্য কিছু সিদ্ধান্ত গ্রহণ করা হয়েছে।
এই সিদ্ধান্তগুলির মধ্যে রয়েছে - ক) চিহ্নের নিবন্ধীকরণের জন্য নিস চুক্তি অনুযায়ী পণ্য এবং পরিষেবার আন্তর্জাতিক শ্রেনীবিন্যাস, খ) ভিয়েনা চুক্তি অনুযায়ী বিশেষ ধরণের চিহ্নের জন্য আন্তর্জাতিক শ্রেণীবিন্যাস এবং গ) লোকার্নো চুক্তি অনুযায়ী শিল্পের নকশা সংক্রান্ত আন্তর্জাতিক শ্রেণীবিন্যাসের লক্ষ্যে ভারতের সংযোজনের জন্য প্রয়োজনীয় পদক্ষেপ গ্রহণ।
নিস, ভিয়েনা এবং লোকার্নো চুক্তি সংযোজনের ফলে আন্তর্জাতিক স্তরে শ্রেণীবিন্যাসের পদ্ধতি অনুযায়ী ট্রেডমার্ক এবং নকশা পরীক্ষার জন্য ভারতের মেধাস্বত্ত্ব দপ্তরের সুবিধা হবে। এর ফলে, ভারতীয় নকশা, বৈশিষ্ট্য এবং পণ্য আন্তর্জাতিক মানের শ্রেণীবিন্যাস পদ্ধতির সুযোগ গ্রহণের সুবিধা পাবে।
ভারতে মেধাস্বত্ত্ব সুরক্ষার প্রশ্নে বিদেশি বিনিয়োগকারীরা এই সংযোজনের ফলে প্রত্যয়ী হবেন। এই চুক্তি অনুযায়ী পর্যালোচনা এবং পুনর্বিন্যাসের প্রক্রিয়ায় এই সংযোজন, সিদ্ধান্ত গ্রহণের ক্ষেত্রে সহায়ক হবে।
CG/CB/DM
(Visitor Counter : 219